Bert Bolin
Store norske leksikon,Realfag,Meteorologi,Meteorologer, organisasjoner og historie,Personer i meteorologi
Bert Bolin var en svensk meteorolog. Hans arbeid som leder av FNs klimapanel (IPCC) fra 1988 og frem til Kyotoprotokollen i 1997 gjorde ham kjent langt utover det meteorologiske fagmiljøet.
Forskning Bolin var fra 1950 tilknyttet Meteorologiska institutionen, Stockholms universitet (MISU), herunder Det internasjonale meteorologiske institutt i Stockholm, 1961–1890 som professor. Han publiserte mer enn 160 vitenskapelige arbeider og bøker innen dynamisk meteorologi, numerisk værvarsling, gassutveksling mellom hav og atmosfære, global biokjemisk syklus (spesielt karbonsyklusen), atmosfærisk drivhuseffekt og aerosoler og deres betydning for Jordens klima. Internasjonalt forskningssamarbeid Bolin var direktør for European Space Research Organization (ESRO) 1965–1967. Han var sentral ved organiseringen av Global Atmospheric Research Programme (GARP), og deltok i første vurderingsrunde vedrørende klimaendringer i 1979, etter initiativ av US National Academy of Sciences. Videre ledet han flere viktige komiteer og var sentral i arbeidet omkring dette temaet frem til opprettelsen av IPCC. Utmerkelser og medlemsskap Bolin var medlem av flere vitenskapsakademier, hvorav både det russiske fra 1993 og det amerikanske fra 1997. Han mottok en lang rekke priser og utmerkelser for sitt arbeid, innen både vitenskap, natur og miljø. Les mer i Store norske leksikon meteorologi  FNs klimapanel